CELEX: 62018CN0281
Language: mt
Date: 2018-04-24 00:00:00
Title: Kawża C-281/18 P: Appell ippreżentat fl-24 ta’ April 2018 minn Repower AG mis-sentenza mogħtija mill-Qorti Ġenerali (Il-Ħames Awla) fil-21 ta’ Frar 2018 fil-Kawża T-727/16 – Repower vs EUIPO

201807060101994362018/C 259/342812018CJC25920180723MT01MTINFO_JUDICIAL20180424242521Kawża C-281/18 P: Appell ippreżentat fl-24 ta’ April 2018 minn Repower AG mis-sentenza mogħtija mill-Qorti Ġenerali (Il-Ħames Awla) fil-21 ta’ Frar 2018 fil-Kawża T-727/16 – Repower vs EUIPO
 ---documentbreak--- C2592018MT2410120180424MT0034241252Appell ippreżentat fl-24 ta’ April 2018 minn Repower AG mis-sentenza mogħtija mill-Qorti Ġenerali (Il-Ħames Awla) fil-21 ta’ Frar 2018 fil-Kawża T-727/16 – Repower vs EUIPO
   (Kawża C-281/18 P)2018/C 259/34Lingwa tal-kawża: il-Franċiż
      Partijiet
   
   
      Appellanti: Repower AG (rappreżentanti: R. Kunz-Hallstein, H. P. Kunz-Hallstein, V. Kling, avukati)
   
      Partijiet oħra fil-proċedura: L-Uffiċċju tal-Proprjetà Intellettwali tal-Unjoni Ewropea, repowermap.org
   
      Talbiet
   
   L-appellanti titlob li l-Qorti tal-Ġustizzja jogħġobha:
   
            —
         
         
            tannulla l-ewwel punt tad-dispożittiv tas-sentenza tal-Qorti Ġenerali tal-21 ta’ Frar 2018, fil-Kawża T-727/16, sa fejn ir-rikors ġie miċħud;
         
      
            —
         
         
            tannulla d-deċiżjoni tal-Ħames Bord tal-Appell tal-EUIPO tat-3 ta’ Awwissu 2016 (Każ R 2311/2014-5 (REV));
         
      
            —
         
         
            tikkundanna lill-EUIPO għall-ispejjeż.
         
      
      Aggravji u argumenti prinċipali
   
   
            1.
         
         
            L-EUIPO ma kienx awtorizzat jissostitwixxi l-motivazzjoni tar-revoka fil-kuntest tal-proċedura quddiem il-Qorti Ġenerali. L-EUIPO emenda s-suġġett tal-kawża u kiser id-dritt għal smigħ kif ukoll l-obbligu li jeżerċita s-setgħa diskrezzjonali tiegħu.
         
      
            2.
         
         
            Il-prinċipju ġenerali tad-dritt li jawtorizza l-irtirar ta’ att amministrattiv illegali ma kienx applikabbli f’dan il-każ. Il-leġiżlazzjoni ma fiha ebda lakuna ġuridika. Id-dispożizzjonijiet tal-Artikoli 80 u 83 tar-Regolament Nru 207/2009 jikkostitwixxu lex specialis.
            
         
      
            3.
         
         
            Skont l-Artikolu 83 tar-Regolament Nru 207/2009, ir-rikorrenti ma kellhiex l-oneru li tesponi l-ineżistenza ta’ prinċipju ta’ rtirar tal-atti amministrattivi illegali fl-Istati Membri.
         
      
            4.
         
         
            Anki jekk wieħed jippreżupponi li tali prinċipju ġenerali huwa applikabbli fil-qasam tal-liġi dwar it-trade marks, il-kundizzjonijiet għal revoka totali ma kinux issodisfatti, u dan minħabba l-protezzjoni tal-aspettattivi leġittimi.
         
      
            5.
         
         
            Id-deċiżjoni tal-Bord tal-Appell fiha nuqqas ta’ motivazzjoni serju.